1. **Ny Fanomanana:**
	* **Ny Sabata (Eksodosy 35:1-3)**
		+ Rehefa avy nahita taratra ny voninahitr’Andriamanitra i Mosesy, dia nampita tamin’ny olona “izay nandidian’i Jehovah” (Eks. 35:1, 4). Mahakasika ny fotoana (ny Sabata) sy ny toerana (ny Tabernakely) hifandraisana amin’Andriamanitra ireo torolalana ireo.
		+ Nanokana ny Sabata ho fotoana manokana hifaliana amin'ny fiarahana Aminy tamin’ny Famoronana Andriamanitra (Gen. 2:1-3; Eks. 20:11), ary nampahatsiahiviny ny Isiraely izany, fotoana fohy talohan’ny nanambarany ny Didy Folo (Eks. 16:22-29).
		+ Mampahatsiahy antsika ny Sabata fa Andriamanitra no Mpamorona sy Mpanavotra antsika (Deot. 5:15), ary mitondra antsika ho amin’ilay fotoana ho avy izay ahafahantsika misitraka ny fiarahana Aminy mandrakizay (Isa. 66:22-23).
	* **Ny Fanatitra an-tsitrapo (Eksodosy 35:4-36:7)**
		+ Fomba roa no nafahana nandray anjara tamin’ny asan’ny Tabernakely: fanolorona ny fitaovana sy fanantanterahana ny asa.
		+ Manarak'izany, dia nilaina ny asan’ny vahivavy namoly, ny mpanao teneno samy hafa soratra sy ny mpanjaitra, ny mpandrafitra, ny mpanao sokitra, ny mpanao tefy volamena sy volafotsy, sy ny sisa.
		+ Samy nampahazotoin'ny fony ny rehetra hiara-hiasa, hany ka nangataka tamin’i Mosesy hampitsaharana ny fitondrana fanatitra i Bezalila sy Oholiaba ary ireo mpiasa (Eks. 36:3-7).
		+ Nomen’ny Fanahy Masina fanomezam-pahasoavana ny mpiasa rehetra voakasika ho fanatanterahana ny asa (Eks. 35:30-36:2). Toy izany koa dia mbola manome ny fanomezam-pahasoavana ilaina ho an’izay rehetra miara-miasa amin’ny asan’Andriamanitra Izy.
2. **Ny Tabernakely:**
	* **Ny Fanorenana (Eksodosy 36:8-39:43)**
		+ Inona avy ireo nilaina tao min’ny Tabernakely Fihaonana mba hahatanteraka ny asany?
			- Ny Tabernakely (ny Masina sy ny Masina Indrindra); ny fiara volamena; ny latabatry ny mofo; ny fanaovan-jiro; ny alitara fandoroana ditin-kazo manitra; ny alitara ho an'ny fanatitra odorana; ny tavy varahina; ny kianja; ny efoda; ny saron-tratra; ny ampahany sisa amin'ny fitafiana.
		+ Rehefa vita ny fanorenana, dia fanompoana roa samihafa no natao tao amin’ny Fitoerana Masina (ny Tabernakely sy ny kianja): ny isan’andro sy ny isan-taona. Ireo fomba samihafa atao, raha raisina miaraka, dia mampianatra antsika fa:
			- Halan’Andriamanitra ny ota
			- Mamonjy ny mpanota Andriamanitra
			- Handringana ny ratsy fanahy Andriamanitra
			- Manome toky antsika ny amin’ny hoavy be voninahitra Andriamanitra
		+ Tamin'ny fanompoana isan’andro no nanehoan’Andriamanitra ny fomba hamelany maimai-poana ny fahotan'ny mpanota: tamin’ny fahafatesan’ny biby tsy manan-tsiny, “ny Zanak’ondrin’Andriamanitra izay manaisotra ny fahotan’izao tontolo izao” (Jao. 1:29).
		+ Tamin’ny fanompoana isan-taona (ny Andro Fanavotana), no anehoan’Andriamanitra ny fomba hamongorany ny ota eo amin’izao rehetra ary izao, nampiseho ny famahana tanteraka ny olan’ny faharatsiana (Sal. 73:17).
		+ Ny Fitoerana Masina koa no toerana niankohofana tamin’Andriamanitra sy niderana ary nanehoana fankasitrahana Azy.
	* **Ny Fanokanana (Eksodosy 40:1-38)**
		+ Mifarana amin'ny fanokanana ny Fitoerana Masina sy ny mpisorona ny bokin’ny Eksodosy. Tsy isalasalana fa Andriamanitra, Izay mameno ny zava-drehetra amin’ny fanatrehany be voninahitra, no mpandray anjara fototra ao amin'io toko io (Eks. 40:34). Mbola niseho tamin'ny alalan'ny rahona teo amin'ny Tabernakely sy Shekinah (fisehoan’ny voninahitr’Andriamanitra teo anelanelan’ny kerobima tao amin’ny fiara) izany fanatrehany izany.
		+ Tafatsangana tamin’ny andro voalohany tamin’ny volana voalohany tamin’ny taona faharoa nialany tany Egypta ny Fitoerana Masina, taorian’ny volana maro nanaovana ny asa (Eks. 40:2, 17). Natao araky ny filaharany ny fandaminana (fiara, efitra lamba, latabatra, fanaovan-jiro, alitara volamena, alitara varahina, tavy), ary nohamasinina (Eks. 40:9).
		+ Farany, dia nampiakanjoana ny fitafiana fisoronany i Arona sy ny zanany, ary nohosorana ho amin’ny asany. (Eks. 40:12-15).
3. **Tabernakely hafa:**
	1. **Jesosy sy Jerosalema vaovao.**
		1. Ara-bakiteny no ilazan'ny Jaona 1:14 fa tonga nofo sady “tabernakely” (natao tabernakely) teo anivontsika i Jesosy. Tamin’ny fahatongavany ho nofo, no nanatanterahan'i Jesosy, ilay Andriamanitra mandrakizay, ny faniriany hitoetra ara-batana eto amintsika. Tonga Imanoela, amintsika Andriamanitra Izy (Mat. 1:23).
		2. Mbola mitoetra amintsika hatrany Andriamanitra ankehitriny amin’ny alalan’ny Fanahy Masina (Mat. 18:20; 1Kor. 3:16).
		3. Fa tsy ho ela dia ho avy ny andro izay hahafahantsika mijoro manatrika amin’Andriamanitsika sy miara-mitoetra Aminy ao amin’ilay tabernakelin’ny fiandrianana izay namboariny ho antsika: Jerosalema Vaovao (Apok. 21:3).